hvad nu hvis min hvalp bider selvom den ikke er ophidset?
som sagt så bider 99 ud af 100 hvalpe fordi de er midt i en leg - eller ønsker at lege. så ofte som en del af det at være en lidt overgearet hvalp i det øjeblik. og uanset hvad, så bider de aldrig for at forvolde smerte. men hvis din hvalp er i smerte eller hvis den tror, at den skal forsvare sig, så kan den finde på at bide. husk, at det er set fra hvalpens perspektiv, så selvom du ikke synes, at hvalpen har noget at skulle forsvare sig imod, så kan det være, at hvalpen er bange for nyt, den kan måske ikke gennemskue om den kan have tillid til dig i denne situation og føler sig måske alene om at klare ærterne. et bid i sådan en situation kan skyldes selvforsvar. og hvis man som ejer misforstår, hvorfor ens hvalp bider, og ikke gør noget for at hjælpe den, så kan det at bide blive en kendt udvej - også for den voksne hund. så hvis du er i tvivl om, hvorfor hvalpen bider, så ta’ en tur til dyrlægen, der vil hjælpe dig resten af vejen, enten med medicin eller med henvisning til en hundetræner.